Ako ideálna voľba sa môže javiť skúsenosť známych. Teda tých, ktorí v hoteli už strávili svoju dovolenku a nemajú dôvod vám klamať alebo si realitu prikrášľovať. Kvalita sa však môže v priebehu doby meniť. Dobrým vodítkom sú užívateľské recenzie na stránke Booking.com, kde nájdete tisíce recenzií a fotografií. Niektoré sú skutočne podrobné a užitočné.
V neposlednom rade si môžete prelistovať recenzie na stránkach cestovných kancelárií. Ťažko súdiť ich objektivitu. Je totiž logické, že v prípade väčšieho množstva negatívnych recenzií by o takýto hotel nemali ľudia (budúci klienti) záujem, čím by klesli tržby danej cestovky alebo agentúry. Preto sa obávam, že nie všetky užívateľské skúsenosti sú schválené. Ale môžem sa samozrejme mýliť.
Dobrým vodítkom je facebooková stránka daného hotela. Pokiaľ ju hotel prevádzkuje, behom chvíľky zistíte, ako s ľuďmi komunikuje, čo organizuje za akcie atď.